Larry Bird
Store norske leksikon,Sport og spill,Ballsport,Basketball
Larry Bird er en tidligere amerikansk basketballspiller, med posisjonene small forward og power forward for Boston Celtics. Bird regnes en av de fremste i NBAs historie og ble kåret til ligaens mest verdifulle spiller (MVP) tre ganger og vant tre NBA-titler med Boston Celtics.
Etter tre sesonger for collegelaget Indiana State University, startet Bird sin profesjonelle karriere i 1979, da han valgt av Boston Celtics som sjettevalget i draftet. Han ble umiddelbart en stjernespiller, og vant Årets nykommer (Rookie of the Year) for hans første sesong. I 1980-1981-sesongen, Birds andre sesong, ledet han og stjernemakkeren Kevin McHale Celtics til NBA-tittelen. Celtics-lagene de påfølgende sesongene, ledet av Bird og McHale, regnes som blant tidenes beste lag på grunn av sin dominans. De vant ytterligere mesterskap i 1984 og 1986, og Bird vant Most Valuable Player (MVP) tre sesonger på rad; en bragd kun Bird, Bill Russell og Wilt Chamberlain har oppnådd. Bird spilte for Boston Celtics hele sin NBA-karriere.Birds underholdende spillestil og intense rivaleri med «Magic» Johnson og hans Los Angeles Lakers, var svært viktige i NBA og basketballsportens vekst i popularitet i løpet av 1980-tallet. Bird, Johnson og senere Michael Jordan var lenge NBAs ansikt utad i media, og fikk internasjonal berømmelse som følge. Bird var også en del av The Dream Team, det amerikanske basketballandslaget som vant OL-gull i Barcelona i 1992 og på alvor satte basketball på kartet som global idrett.Kort tid etter OL-seieren annonserte Bird at han la opp som profesjonell basketballspiller, og etter endt karriere har han blant annet vært trener for Indiana Pacers (1997-2000) og ble kåret til Årets trener i 1998. Samme år ble han indusert i Basketball Hall of Fame. Meritter Utmerkelse År     3 NBA-mesterskap 1981, 1984, 1986 (Boston Celtics)   3 NBA Most Valuable Player 1984-1986   1 NBA Rookie of the Year 1980   2 NBA Finals Most Valuable Player 1984, 1986   12 All Star-lag 1980-1988, 1990-1992   James Naismith Basketball Hall of Fame 1998    Larry Bird har et karrieregjennomsnitt på 24,3 poeng, 10 returer og 6,3 assists per kamp i NBA. Les mer i Store norske leksikon basketball NBA idrett i USA Earvin Johnson Eksterne lenker Larry Birds spillerstatistikk på Basketball Reference. Se høydepunkter fra Birds karriere på NBAs YouTube-kanal.